ΑΠΟΦΑΣΕΙΣ
Αριθμ. ΔΦ 2.1/801
Έγκριση του κανονισμού Διδακτορικών Σπουδών του Τμήματος Μηχανικών Τοπογραφίας και
Γεωπληροφορικής, της Σχολής Μηχανικών του
ΔΙ.ΠΑ.Ε.
Η ΣΥΓΚΛΗΤΟΣ
ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
4. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
5. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος» (Υ.Ο.Δ.Δ. 510).
6. Την υπό στοιχεία ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων -
Καθορισμός Τομέα Ευθύνης των Αντιπρυτάνεων - Ανάθεση αρμοδιοτήτων στους Αντιπρυτάνεις - Καθορισμός
σειράς αναπλήρωσης του Πρύτανη» (Υ.Ο.Δ.Δ. 925).
7. Την υπό στοιχεία ΔΦ 2.1/17583/19-09-2023 διαπιστωτική πράξη - Απόφαση Συγκρότησης της Συγκλήτου
του Διεθνούς Πανεπιστημίου της Ελλάδος για το ακαδημαϊκό έτος 2023-2024 του Πρύτανη του ΔΙ.ΠΑ.Ε. (ΑΔΑ:
91Υ446ΨΖ3Π-3Φ9).
8. Την υπό στοιχεία ΔΦ 30/146/08-01-2024 διαπιστωτική πράξη - απόφαση 3ης Ανασυγκρότησης της Συ-
γκλήτου του Διεθνούς Πανεπιστημίου της Ελλάδος για
το ακαδημαϊκό έτος 2023-2024 του Πρύτανη του ΔΙ.ΠΑ.Ε.
(ΑΔΑ: 9ΞΖΤ46ΨΖ3Π-7ΤΟ).
9. Την υπό στοιχεία ΔΦ 15/14269/13-07-2023 απόφαση της Διοικούσας Επιτροπής του Διεθνούς Πανεπιστη-
μίου της Ελλάδος: «Έγκριση Πρότυπου Κανονισμού Διδακτορικών και Μεταδιδακτορικών Σπουδών του Διεθνούς
Πανεπιστημίου της Ελλάδος», (Β’ 4648).
10. Την υπ’ αρ. 10/21-07-2023 (θέμα 3ο) απόφαση της
Συνέλευσης του Τμήματος Μηχανικών Τοπογραφίας και
Γεωπληροφορικής, της Σχολής Μηχανικών.
11. Το υπό στοιχεία ΔΦ 15/25486/20-12-2023 διαβιβαστικό του Προέδρου του Τμήματος Μηχανικών Τοπογρα-
φίας και Γεωπληροφορικής, με το οποίο διαβιβάστηκε
η παραπάνω απόφαση καθώς και το κείμενο του κανονισμού διδακτορικών σπουδών.
12. Την υπό στοιχεία ΔΦ 2.1/518/12-01-2024 εισήγηση του Αντιπρύτανη Ακαδημαϊκών Υποθέσεων και
Διασφάλισης Ποιότητας του Διεθνούς Πανεπιστημίου
της Ελλάδος.
13. Την υπ’ αρ. 02/16-01-2024 απόφαση της Συνεδρίασης της Συγκλήτου του Διεθνούς Πανεπιστημίου της
Ελλάδος (θέμα 2ο).
14. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την αποδοχή της υπ’ αρ. 10/21-07-2023 (θέμα 3ο) απόφασης της Συνέλευσης του Τμήματος Μηχανικών Τοπο-
γραφίας και Γεωπληροφορικής, της Σχολής Μηχανικών,
και την έγκριση του κανονισμού Διδακτορικών Σπουδών
του Τμήματος, ως ακολούθως:
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ
ΤΟΥ ΤΜΗΜΑΤΟΣ ΜΗΧΑΝΙΚΩΝ ΤΟΠΟΓΡΑΦΙΑΣ
ΚΑΙ ΓΕΩΠΛΗΡΟΦΟΡΙΚΗΣ
ΤΗΣ ΣΧΟΛΗΣ ΜΗΧΑΝΙΚΩΝ
ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Άρθρο 1
Γενικές Αρχές
1. Οι Διδακτορικές Σπουδές στο Τμήμα Μηχανικών Τοπογραφίας και Γεωπληροφορικής της Σχολής Μηχανικών
του Διεθνούς Πανεπιστημίου της Ελλάδος (ΔΙΠΑΕ) αποσκοπούν στην προαγωγή της γνώσης, μέσω της παρα-
γωγής πρωτότυπης επιστημονικής έρευνας και οδηγούν
στην απόκτηση Διδακτορικού Διπλώματος.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
23 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 444
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
2. Το Διδακτορικό Δίπλωμα αποτελεί τον ανώτατο
ακαδημαϊκό τίτλο, ο οποίος πιστοποιεί την κατάκτηση
της ερευνητικής μεθοδολογίας με την ολοκλήρωση της
πρωτότυπης επιστημονικής έρευνας που εκπονήθηκε
και την ουσιαστική συνεισφορά του/της κατόχου του,
στην εξέλιξη της επιστήμης και της γνώσης στον αντίστοιχο επιστημονικό κλάδο.
3. Στον παρόντα Κανονισμό αποτυπώνονται η δομή
και οι κανόνες λειτουργίας του Προγράμματος Διδακτορικών Σπουδών του Τμήματος Μηχανικών Τοπο-
γραφίας και Γεωπληροφορικής του ΔΙΠΑΕ, όπως αυτός
καταρτίστηκε με απόφαση της Συνέλευσης του Τμήματος (συνεδρίαση υπ’ αρ. 10/21-7-2023, θέμα 3ο), εγκρί-
θηκε από την Σύγκλητο του ΔΙΠΑΕ (συνεδρίαση 2η/
16-01-2024), δημοσιεύθηκε στην Εφημερίδα της Κυβερνήσεως, αναρτήθηκε στο διαδικτυακό τόπο του
Τμήματος, και κοινοποιήθηκε στο Υπουργείο Παιδείας,
Θρησκευμάτων και Αθλητισμού.
4. Ο παρών Κανονισμός μπορεί να τροποποιηθεί ή να
αναθεωρηθεί κατόπιν απόφασης της Συνέλευσης του
Τμήματος και έγκρισης από τη Σύγκλητο του ΔΙΠΑΕ.
5. H διαδικασία εκπόνησης και παρουσίασης της Διδακτορικής Διατριβής -εφόσον είναι δυνατό- διευκολύνεται
με κάθε είδους εξ αποστάσεως επικοινωνία, π.χ. μέσω
τηλεδιασκέψεων, ηλεκτρονικού ταχυδρομείου, υπηρεσιών ανταλλαγής νέφους (cloud).
Άρθρο 2
Νομικό και Θεσμικό πλαίσιο
Το Πρόγραμμα Διδακτορικών Σπουδών του Τμήματος
Μηχανικών Τοπογραφίας και Γεωπληροφορικής οργανώνεται και λειτουργεί σύμφωνα με τις διατάξεις του
ν. 4957/2022 και των εν ισχύ σχετικών διατάξεων και
αποφάσεων.
Άρθρο 3
Όργανα Διοίκησης
1. Τα όργανα διοίκησης των Διδακτορικών Σπουδών,
όπως προβλέπονται από την ισχύουσα νομοθεσία, είναι η Συνέλευση του Τμήματος και η Σύγκλητος. Για την
εύρυθμη λειτουργία και παρακολούθηση των Διδακτορικών Σπουδών, η Συνέλευση του Τμήματος δύναται να
ορίζει Συντονιστική Επιτροπή Διδακτορικών Σπουδών
(Σ.Ε.Δ.Σ.).
2. Η Σύγκλητος είναι το αρμόδιο όργανο για τα θέματα
ακαδημαϊκού, διοικητικού, οργανωτικού και οικονομικού
χαρακτήρα. Επίσης η Σύγκλητος ασκεί όσες αρμοδιότητες δεν ανατίθενται από το νόμο ειδικώς σε άλλα όργανα.
3. Η Συνέλευση του Τμήματος έχει τις ακόλουθες αρμοδιότητες:
α) Ορίζει τη Σ.Ε.Δ.Σ.
β) Αποφασίζει για τη δημοσίευση πρόσκλησης εκδήλωσης ενδιαφέροντος υποψηφίων διδακτόρων.
γ) Καθορίζει, ενόψει συγκεκριμένης πρόσκλησης εκδήλωσης ενδιαφέροντος, τα γνωστικά πεδία, μετά από
αιτήματα μελών ΔΕΠ.
δ) Εγκρίνει τις αιτήσεις υποψηφίων διδακτόρων για
εκπόνηση διδακτορικής διατριβής, σύμφωνα με την
κείμενη νομοθεσία.
ε) Ορίζει, σύμφωνα με την κείμενη νομοθεσία και τον
παρόντα κανονισμό τα μέλη των Τριμελών Συμβουλευτικών Επιτροπών, τα μέλη των επταμελών εξεταστικών
επιτροπών και τα μέλη των επιτροπών επιλογής/αξιολόγησης υποψηφίων.
στ) Ενημερώνεται για τις ετήσιες εκθέσεις προόδου
των Υποψηφίων Διδακτόρων.
ζ) Απονέμει τα Διδακτορικά Διπλώματα.
η) Ασκεί κάθε άλλη αρμοδιότητα που προβλέπεται από
τις διατάξεις του Νόμου και του παρόντος Κανονισμού.
4. Η Σ.Ε.Δ.Σ. έχει ως αρμοδιότητα τον συντονισμό της
λειτουργίας των Διδακτορικών Σπουδών. Η αρμοδιότητά
της είναι συμβουλευτική. Το έργο της μπορεί να εξειδικεύεται με αποφάσεις της Συνέλευσης του Τμήματος.
Απαρτίζεται από τον Αναπληρωτή Πρόεδρο του Τμήματος, ως Διευθυντή και δύο μέλη ΔΕΠ του Τμήματος που
ορίζονται από τη Συνέλευση. Η θητεία των μελών της
Σ.Ε.Δ.Σ. είναι διετής με δυνατότητα ανανέωσης.
Άρθρο 4
Δικαίωμα Υποβολής Αίτησης
1. Δικαίωμα υποβολής αίτησης για εκπόνηση διδακτορικής διατριβής έχουν:
α) κάτοχοι Διπλώματος Μεταπτυχιακών Σπουδών
(ΔΜΣ) Α.Ε.Ι. της ημεδαπής ή της αλλοδαπής.
β) απόφοιτοι προπτυχιακού προγράμματος σπουδών
ΑΕΙ κατ’ ελάχιστον πενταετούς διάρκειας που αντιστοιχεί
σε τριακόσιες (300) πιστωτικές μονάδες του Ευρωπαϊκού
Συστήματος Μεταφοράς και Συσσώρευσης Ακαδημαϊκών Μονάδων (ECTS). Για την αποδοχή της αίτησης,
εφόσον ο τίτλος σπουδών προέρχεται από Ίδρυμα της
αλλοδαπής, λαμβάνει χώρα έλεγχος βάσει του Εθνικού
Μητρώου Αναγνωρισμένων Ιδρυμάτων Ανώτατης Εκπαίδευσης, κατ’ άρθρο 304 παρ. 4 του ν. 4957/2022.
γ) Είναι πτυχιούχοι Α.Ε.Ι. (Πανεπιστημίου ή ΤΕΙ) της ημεδαπής ή αναγνωρισμένου ως ισότιμου ιδρύματος της
αλλοδαπής. O ελάχιστός βαθμός πτυχίου/διπλώματος
που πρέπει να έχει κάθε υποψήφιος διδάκτορας είναι:
i. Για σπουδές στην Ελλάδα, μεγαλύτερος ή ίσος με
επτά «7.0».
ii. Για σπουδές στο Ηνωμένο Βασίλειο μεγαλύτερος ή
ίσος με εβδομήντα επί τοις εκατό «70%»
iii. Για σπουδές στις ΗΠΑ υψηλότερος ή ίσος με «Β».
iv. Για σπουδές από άλλες χώρες θα καθορίζεται από
την Συνέλευση Τμήματος.
2. Η καταλληλότητα των τίτλων σπουδών και η επάρκεια γνώσεων του/της υποψήφιου/ας, εξετάζονται από
την τριμελή επιτροπή αξιολόγησης και εγκρίνονται αποκλειστικά από τη Συνέλευση του Τμήματος.
3. Επάρκεια αγγλικής γλώσσας που τεκμηριώνεται με
σχετικό πιστοποιητικό αντίστοιχο τουλάχιστον με το
Κρατικό Πιστοποιητικό Γλωσσομάθειας Επιπέδου Β2 ή
άλλη βεβαίωση τεκμηρίωσης καλής γνώσης ή άλλης δόκιμης επιστημονικά - γλώσσας ή άλλα αξιόπιστα στοι-
χεία, που να πιστοποιούν τη δυνατότητα πρόσβασης
στην αντίστοιχη διεθνή βιβλιογραφία και να διασφαλίζουν την επιστημονική επικοινωνία. Από την υποχρέωση
αυτή εξαιρούνται οι κάτοχοι προπτυχιακού ή μεταπτυχιακού τίτλου σπουδών ΑΕΙ στην αγγλική γλώσσα ή σε
άλλη -δόκιμη επιστημονικά- γλώσσα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
Άρθρο 5
Χρονική διάρκεια
1. Η χρονική διάρκεια για την απόκτηση του Διδακτορικού Διπλώματος είναι τουλάχιστον τρία (3) πλήρη
ημερολογιακά έτη από την ημερομηνία ορισμού της
Τριμελούς Συμβουλευτικής Επιτροπής.
2. Ο μέγιστος χρόνος ολοκλήρωσης της διατριβής ορίζεται σε κάθε περίπτωση στα έξι (6) έτη. Ο παραπάνω
χρόνος δύναται να παραταθεί μέσω ετησίων παρατάσεων για δύο (2) επιπλέον έτη, μετά από αίτηση του/της
υποψηφίου/ας και τεκμηριωμένη απόφαση της Συνέλευσης του Τμήματος, με σύμφωνη γνώμη της Τριμελούς
Συμβουλευτικής Επιτροπής.
3. Ο/η υποψήφιος/α διδάκτορας μπορεί να αιτηθεί
αναστολή φοίτησης ενός (1) πλήρους ημερολογιακού
έτους με αίτησή του/της, η οποία συνοδεύεται με επαρκώς αιτιολογημένη εισήγηση της Τριμελούς Συμβουλευ-
τικής Επιτροπής και εγκρίνεται από την Συνέλευση του
Τμήματος. Κατά τη διάρκεια της αναστολής αίρονται η
ιδιότητα του/της υποψήφιου διδάκτορα και τα εξ αυτής
απορρέοντα δικαιώματα. Ο χρόνος της αναστολής φοίτησης δεν προσμετράται στο μέγιστο συνολικό χρόνο
εκπόνησης της Διδακτορικής Διατριβής. Ο/Η υποψήφιος/α έχει δικαίωμα να διακόψει την αναστολή σπουδών
του. Οι αιτήσεις αναστολής δεν πρέπει να υπερβαίνουν
τις δύο (2).
Άρθρο 6
Δικαιώματα/Παροχές και Υποχρεώσεις
Υποψηφίων Διδακτόρων
6.1 Δικαιώματα/Παροχές
1. Οι Διδακτορικές Σπουδές στο Τμήμα Μηχανικών
Τοπογραφίας και Γεωπληροφορικής του ΔΙ.ΠΑ.Ε. προσφέρονται δωρεάν.
2. Υπό την ευθύνη του Τμήματος και του επιβλέποντος
της διατριβής, διατίθεται χώρος μελέτης στον/ην υποψήφιο/α διδάκτορα και πρόσβαση στις απαιτούμενες
εργαστηριακές εγκαταστάσεις.
3. To Τμήμα θα πρέπει να υποστηρίζει, κατά το δυνατόν, τη συμμετοχή του/της υποψηφίου/ας σε συνέδρια
και άλλες ερευνητικές και ακαδημαϊκές δραστηριότητες.
4. Οι υποψήφιοι/ες διδάκτορες διατηρούν δικαιώματα
πρόσβασης, δανεισμού και χρήσης των ηλεκτρονικών
υπηρεσιών των πανεπιστημιακών βιβλιοθηκών μέχρι
και πέντε (5) έτη μετά την απονομή του Διδακτορικού
Διπλώματος.
5. Οι υποψήφιοι διδάκτορες έχουν τα δικαιώματα των
φοιτητών μεταπτυχιακών προγραμμάτων σπουδών και
κάθε άλλο δικαίωμα που ορίζεται από τον Κανονισμό
διδακτορικών σπουδών του Τμήματος. Οι υποψήφιοι διδάκτορες δύνανται να συμμετέχουν σε ερευνητικά έργα/
προγράμματα του Τμήματος και να λαμβάνουν υποτροφίες στο πλαίσιο συγχρηματοδοτούμενων, αυτοχρημα-
τοδοτούμενων ή λοιπών έργων/προγραμμάτων για την
οικονομική ενίσχυση της διδακτορικής τους έρευνας. Οι
υποψήφιοι διδάκτορες δύνανται να συμμετέχουν στην
εκπαιδευτική διαδικασία, με την ανάθεση σε αυτούς επικουρικού διδακτικού έργου σε προγράμματα πρώτου
και δεύτερου κύκλου σπουδών.
6.2 Υποχρεώσεις
Οι υποχρεώσεις των υποψηφίων διδακτόρων που αφορούν την εκπόνηση της διδακτορικής διατριβής απορρέ-
ουν από το άρθρο 93 του ν. 4957/2022. Εξειδικεύονται
δε παρακάτω:
1. Ο/Η υποψήφιος/α διδάκτορας έχει υποχρέωση ανανέωσης της εγγραφής του/της κάθε ακαδημαϊκό έτος.
2. Ο/Η υποψήφιος/α διδάκτορας έχει υποχρέωση σε
ετήσια προφορική παρουσίαση της προόδου της διατριβής ενώπιον της τριμελούς συμβουλευτικής επιτροπής,
παρουσία μελών του Τμήματος, κατά την κρίση της επιτροπής. Η παρουσίαση μπορεί να πραγματοποιηθεί και
στο πλαίσιο ημερίδας ή συνεδρίου που οργανώνεται από
το Τμήμα. Η ημερομηνία και ο χώρος της παρουσίασης
θα πρέπει να αναφέρονται στην ετήσια έκθεση προόδου
της τριμελούς συμβουλευτικής επιτροπής.
3. Ο/Η υποψήφιος/α διδάκτορας πρέπει να καταθέτει έγκαιρα προς την τριμελή συμβουλευτική επιτροπή
ετήσιο αναλυτικό υπόμνημα προόδου, ώστε η επιτροπή
να συντάξει και να καταθέσει την ετήσια έκθεση προόδου στο χρονικό διάστημα που καθορίζει ο κανονι-
σμός. Αντίγραφο του υπομνήματος, καθώς και σχόλια
επ’ αυτού από τον επιβλέποντα ή την τριμελή επιτροπή
και εκθέσεις προόδου σύμφωνα με όσα ορίζονται στον
οικείο Κανονισμό Διδακτορικών Σπουδών, καταχωρούνται στον ατομικό φάκελο του υποψήφιου διδάκτορα.
Η ανωτέρω διαδικασία μπορεί να πραγματοποιηθεί και
μέσω μεθόδων τηλεδιάσκεψης.
4. Ο/Η υποψήφιος/α διδάκτορας οφείλει να συμμετέχει
στις δραστηριότητες του Τμήματος (σεμινάρια, ημερίδες,
διπλωματικές εργασίες) και, εφόσον υπάρχει η δυνατότητα, σε εθνικά ή/και διεθνή συνέδρια. Τα παραπάνω θα
πρέπει να αναφέρονται στην ετήσια έκθεση προόδου
από την Τριμελή Συμβουλευτική Επιτροπή.
5. Εφόσον το κείμενο της διατριβής συνταχθεί στην αγγλική γλώσσα θα πρέπει να συμπεριληφθεί στο κείμενο
εκτενής περίληψη στα Ελληνικά, που να περιγράφει τη
μεθοδολογία και τα κύρια αποτελέσματα της διατριβής.
6. Το τελικό κείμενο της διατριβής θα πρέπει να κατατίθεται στο Εθνικό Κέντρο Τεκμηρίωσης και στην Κεντρι-
κή Βιβλιοθήκη του ΔΙΠΑΕ στη μορφή που το απαιτούν
(έντυπη ή/και ψηφιακή μορφή).
7. Στις πρώτες σελίδες του κειμένου της διδακτορικής
διατριβής πρέπει να αναφέρονται: α) ο τίτλος στην αγγλική, την ελληνική ή και σε όποια άλλη γλώσσα επιθυμεί
ο/η υποψήφιος/α, β) το Ίδρυμα, η Σχολή και το Τμήμα
στο οποίο εκπονήθηκε η Διατριβή και γ) τα ονόματα των
μελών της Τριμελούς Συμβουλευτικής Επιτροπής με την
ιδιότητά τους (επιβλέπων ή μέλος) και των υπολοίπων
μελών της Επταμελούς Εξεταστικής Επιτροπής. Για το
κάθε μέλος θα αναφέρεται η βαθμίδα του και το ίδρυμα
στο οποίο ανήκει.
8. Ο/Η υποψήφιος/α οφείλει να παρακολουθήσει και
να εξεταστεί σε μαθήματα των Προγραμμάτων Μεταπτυχιακών Σπουδών του Τμήματος ή άλλων συναφών
Τμημάτων, τα οποία θεωρούνται απαραίτητα για την
επάρκεια γνώσεων του υποψήφιου και απαιτούνται για
την αντιμετώπιση του ερευνητικού θέματος της διατριβής. Η παραπάνω υποχρέωση, εφόσον κριθεί απαραί-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
τητη, αναφέρεται στην έκθεση προόδου της Τριμελούς
Συμβουλευτικής Επιτροπής και πρέπει να ολοκληρωθεί
μέσα στα δύο πρώτα έτη σπουδών του/της υποψήφιου/
ας. Τα μαθήματα αυτά προτείνονται από τον επιβλέποντα ή/και την τριμελή επιτροπή αξιολόγησης της αίτη-
σης, εγκρίνονται από τη Συνέλευση του Τμήματος, και
προσφέρονται στον/στην Υ.Δ. δωρεάν.
9. Ο υποψήφιος υποχρεούται να θέτει στη διάθεση της
Τριμελούς Συμβουλευτικής Επιτροπής τα πρωτογενή
στοιχεία της έρευνας, που εκπονήθηκε στο πλαίσιο της
διατριβής.
10. Οι υποψήφιοι/ες οφείλουν να συμπεριφέρονται,
όπως αρμόζει σε μέλη της ακαδημαϊκής κοινότητας σεβόμενοι/ες την κείμενη νομοθεσία και τους κανονισμούς
του Ιδρύματος, του Τμήματος και του Τομέα/Εργαστηρίου/Σπουδαστηρίου, στο οποίο εκπονούν τη διατριβή
τους. Σε περιπτώσεις διενέξεων, αυτές θα πρέπει να επιλύονται από τη Συνέλευση του Τμήματος και σε οριστικό
βαθμό, από την Επιτροπή Δεοντολογίας του Ιδρύματος.
11. Στις υποχρεώσεις του υποψήφιου διδάκτορα περιλαμβάνεται και η πραγματοποίηση τουλάχιστον δύο
δημοσιεύσεων σε έγκριτο επιστημονικό περιοδικό, το
οποίο έχει δείκτη απήχησης scopus ή ισοδύναμο, με γνώμονα το γνωστικό αντικείμενο της υπό εκπόνηση διδα-
κτορικής διατριβής. Η Συνέλευση του Τμήματος ορίζει
ποια επιστημονικά περιοδικά θεωρούνται ως ισοδύναμα
όσον αφορά στα γνωστικά αντικείμενα που θεραπεύει,
πριν την υποστήριξη της διατριβής του υποψηφίου και
κατόπιν εισήγησης του Επιβλέποντα Καθηγητή. Ως φορέας προέλευσης της δημοσίευσης πρέπει να αναφέρεται
το οικείο Τμήμα και το Ίδρυμα στο οποίο έχει εγγραφεί
ο υποψήφιος διδάκτορας. Στις δημοσιεύσεις οι οποίες
γίνονται στο πλαίσιο της έρευνας της Διδακτορικής Διατριβής θα πρέπει να δηλώνεται από τον/την υποψήφι-
ο/α η διεύθυνση του Τμήματος και του Ιδρύματος, στο
οποίο εκπονείται η Διατριβή. Ο/Η υποψήφιος/α μπορεί
να κάνει σχετική αναφορά στον Οργανισμό στον οποίο
εργάζεται ή με τον οποίο συνεργάζεται κατά τη διάρκεια
της εκπόνησης, στο κείμενο της δημοσίευσης.
Άρθρο 6Α
Εξ αποστάσεως προγράμματα
διδακτορικών σπουδών
Σε συμμόρφωση προς την υπό στοιχεία 18137/Ζ1/
16.02.2023 κοινή απόφαση των Υπουργών Παιδείας,
Θρησκευμάτων και Επικρατείας με θέμα «Καθορισμός
των προϋποθέσεων και της διαδικασίας οργάνωσης
Προγραμμάτων Μεταπτυχιακών Σπουδών με μεθόδους
εξ αποστάσεως Εκπαίδευσης στα Ανώτατα Εκπαιδευτικά Ιδρύματα (ΑΕΙ)» (Β΄ 1079) και ειδικότερα το άρθρο
4 αυτής, είναι δυνατή η διεξαγωγή των διδακτορικών
σπουδών με μεθόδους εξ αποστάσεως εκπαίδευσης.
Ο/Η Υπ. Διδάκτορας εγγράφεται κανονικά στα Μητρώα
Διδακτορικών Σπουδών του ΔΙΠΑΕ και ακολουθεί -δεσμεύεται- από όλες τις διατάξεις του παρόντος κανονι-
σμού (περί ηθικής, λογοκλοπής και λοιπών υποχρεώσεων και δικαιωμάτων) και των επιμέρους ρυθμιστικών
κανονισμών του επισπεύδοντος Τμήματος που υλοποιείται η Διδακτορική Διατριβή. Ο κύριος Επιβλέπων της
Διδακτορικής Διατριβής πρέπει να είναι υποχρεωτικά
μέλος ΔΕΠ του ΔΙΠΑΕ, ενώ μέλη της Τριμελούς ή της
Επταμελούς Επιτροπής, δύναται να είναι και καθηγητές
της αλλοδαπής σύμφωνα με τα όσα προβλέπει η κείμενη Νομοθεσία. Ως προς τις προϋποθέσεις εγγραφής
ισχύουν οι διατάξεις του άρθρου 92 του ν. 4957/2022.
Οι υποψήφιοι Διδάκτορες που εγγράφονται στο ΔΙΠΑΕ
ως Υποψήφιοι Διδάκτορες και διαμένουν στο εξωτερικό, πρέπει να έχουν στην κατοχή τους: α) Κατ’ ελάχιστο
Πτυχίο/τίτλο Ιδρύματος της αλλοδαπής, που πληροί τα
κριτήρια του άρθρου 304 του ν. 4957/2022, όπως τροποποιήθηκε και ισχύει. β) Μεταπτυχιακό Τίτλο Σπουδών της
αλλοδαπής, που επίσης πληροί τα κριτήρια του άρθρου
304 του ν. 4957/2022, όπως τροποποιήθηκε και ισχύει.
γ) Πιστοποιητικό Άριστης γνώσης αγγλικής γλώσσας.
Η Υποστήριξη της Διδακτορικής Διατριβής δύναται να
λάβει χώρα μέσω ηλεκτρονικών πλατφορμών τηλεδιάσκεψης (τύπου Zoom).Ο Διδακτορικός Τίτλος απονέμεται
από το ΔΙΠΑΕ σύμφωνα με τα όσα προβλέπονται στο
παρόντα κανονισμό.
Άρθρο 7
Συμμετοχή Υποψηφίων Διδακτόρων
στην εκπαιδευτική διαδικασία
1. Με απόφαση Συνέλευσης του Τμήματος (άρθρο 9
παρ. 3 εδάφιο ε’ του ν. 3685/2008 που παραμένει σε ισχύ
σύμφωνα με το άρθρο 93 του ν. 4457/2022) και κοινή
απόφαση των Υπουργών Παιδείας και Οικονομικών,
μπορεί να ανατίθεται σε υποψήφιους/ες διδάκτορες η
επικουρία του διδακτικού έργου των μελών ΔΕΠ του
Τμήματος, σε προπτυχιακό και μεταπτυχιακό επίπεδο.
2. Στο πλαίσιο της ανταπόδοσης των παροχών του
Τμήματος, ο/η υποψήφιος/α διδάκτορας δύναται να
συμμετέχει ως επιτηρητής σε περιορισμένο αριθμό
εξετάσεων του προπτυχιακού και μεταπτυχιακού προγράμματος σπουδών.
3. Το γενικότερο εκπαιδευτικό έργο του Υ.Δ. (προετοιμασία, διδασκαλία, εργαστήρια, διόρθωση εργασιών
κ.τ.λ.) δεν μπορεί να υπερβαίνει τις οκτώ (8) ώρες την
εβδομάδα. Η ανάθεση της επικουρίας εγκρίνεται από τη
Συνέλευση του Τμήματος κατόπιν εισήγησης της Επιτροπής Αποτίμησης του επικουρικού έργου των Υ.Δ.
Άρθρο 8
Διαδικασία Επιλογής Υποψηφίων Διδακτόρων
1. Στην αρχή κάθε ακαδημαϊκού εξαμήνου, το Τμήμα
αναρτά ηλεκτρονικά στον διαδικτυακό του τόπο και τον
διαδικτυακό τόπο του ΔΙ.ΠΑ.Ε. γνωστικά αντικείμενα ή
γενικά θέματα διδακτορικών διατριβών, συναφή με τα
επιστημονικά αντικείμενα του Τμήματος, με τους αντίστοιχους εν δυνάμει επιβλέποντες, οι οποίοι έχουν δικαί-
ωμα επίβλεψης Διδακτορικής Διατριβής, σύμφωνα με τα
οριζόμενα στο άρθρο 94 του ν. 4957/2022 και στο άρθρο
9 του παρόντος Κανονισμού. Η παραπάνω ανάρτηση
γίνεται μετά από έγκριση της Συνέλευσης του Τμήματος.
Με την παραπάνω ανάρτηση ορίζονται και οι ημερομηνίες υποβολής αιτήσεων από τους/τις υποψήφιους/ες για
εκπόνηση διδακτορικής διατριβής.
Ο/Η ΥΠΟΨΗΦΙΟΣ/Α
Ο/Η υποψήφιος/α υποβάλλει, στις ημερομηνίες που
προβλέπονται από την ανάρτηση θεμάτων, σχετική αίτηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
ση στη Γραμματεία του Τμήματος. Στην αίτηση αναγράφεται το γνωστικό αντικείμενο, στο οποίο αναφέρεται η
αίτηση, ο προτεινόμενος τίτλος, η προτεινόμενη γλώσσα
εκπόνησης και συγγραφής, η οποία μπορεί να είναι η
ελληνική ή η αγγλική, καθώς και ο/η προτεινόμενος/η
ως επιβλέπων/ουσα της Διδακτορικής Διατριβής.
Η αίτηση συνοδεύεται από τα ακόλουθα δικαιολογητικά:
i. Έντυπη αίτηση (χορηγείται από τη Γραμματεία του
Τμήματος). Προαιρετικά, ο/η υποψήφιος/α στην αίτηση
μπορεί να προτείνει ως επιβλέποντα έναν καθηγητή/
τρια του Τμήματος, ο/η οποίος/α είναι κατάλληλος για
να αναλάβει την επίβλεψη.
ii. Αναλυτικό βιογραφικό σημείωμα.
iii. Φωτοτυπία αστυνομικής ταυτότητας ή διαβατηρίου.
iv. Αντίγραφο πτυχίου ή διπλώματος ενιαίου και αδιάσπαστου τίτλου σπουδών, με συνημμένη αναγνώριση
από το ΔΟΑΤΑΠ, εφόσον έχει αποκτηθεί από ΑΕΙ της
Αλλοδαπής.
v. Βεβαίωση αναλυτικής βαθμολογίας του πτυχίου.
vi. Αντίγραφο μεταπτυχιακού διπλώματος, με συνημμένη αναγνώριση από το ΔΟΑΤΑΠ, εφόσον έχει αποκτη-
θεί από ΑΕΙ της Αλλοδαπής.
vii. Βεβαίωση αναλυτικής βαθμολογίας μεταπτυχιακού
viii. Αποδεικτικά στοιχεία (διπλώματα, αντίγραφα αποτελεσμάτων εξετάσεων) της αγγλικής γλώσσας.
ix. Τουλάχιστον δύο (2) συστατικές επιστολές σε φακέλους σφραγισμένους από συντάξαντες, τις οποίες οι
ίδιοι οι συντάξαντες τις αποστέλλουν στην Γραμματεία
του Τμήματος (ονοματεπώνυμο, τίτλος, και τηλέφωνο
του συντάξαντος).
x. Περίληψη της διπλωματικής μεταπτυχιακής εργασίας.
xi. Πλήρη Αντίγραφα επιστημονικών δημοσιεύσεων
και πιστοποιητικά συμμετοχής σε ερευνητικά προγράμματα, βεβαιώσεις σχετικής επαγγελματικής εμπειρίας,
κ.λπ. (εφόσον υπάρχουν).
xii. Ερευνητική Πρόταση (όπως περιγράφεται παρακάτω). Ο/Η υποψήφιος/α υποχρεούται να υποβάλει μαζί
με την αίτηση και τα υπόλοιπα δικαιολογητικά μια Ερευνητική Πρόταση, η οποία θα πρέπει να περιλαμβάνει:
- Τίτλο, Θεματική Περιοχή/Πεδίο, Λέξεις-Κλειδιά.
- Συνοπτική περιγραφή του προτεινόμενου θέματος
ανασκόπηση της πρόσφατης συναφούς βιβλιογραφίας.
- Συνεισφορά στην επιστήμη και ερευνητική πρωτοτυπία της προτεινόμενης διατριβής.
- Βασικό σκοπό, στόχους και αρχικά ερευνητικά ερωτήματα της προτεινόμενης διδακτορικής διατριβής.
- Προτεινόμενη μεθοδολογία Έρευνας.
- Συνάφεια ή συνέργεια του προτεινόμενου θέματος,
με το υπό προκήρυξη γνωστικό πεδίο.
- Βιβλιογραφικές αναφορές, οι οποίες εμφανίζονται
στην πρόταση.
ΤΟ ΤΜΗΜΑ
1. H Συνέλευση του Τμήματος, με βάση τη συνάφεια
του ερευνητικού αντικειμένου των αιτήσεων που έχουν
υποβληθεί, ορίζει Τριμελείς Επιτροπές Αξιολόγησης από
καθηγητές του Τμήματος, ανά κατηγορία των ερευνητικών αντικειμένων των διατριβών. Η κάθε Επιτροπή
εξετάζει τις υποβληθείσες σχετικές αιτήσεις και τα συνυποβαλλόμενα έγγραφα και καλεί σε συνέντευξη τον/
την υποψήφιο/α, ενώ παράλληλα ενημερώνει τον προτεινόμενο ως επιβλέποντα. Η Επιτροπή συνεκτιμά κάθε
άλλο στοιχείο που συμβάλλει στη διαμόρφωση γνώμης
για τον/την υποψήφιο/α, π.χ., τη γνώμη του εν δυνάμει
επιβλέποντα, το βαθμό πτυχίου, τις βαθμολογίες σε σχετικά μαθήματα, συστατικές επιστολές, κ.ά.
2. Κατόπιν, η κάθε Επιτροπή υποβάλλει στη Συνέλευση του Τμήματος εισήγηση με αναλυτικό υπόμνημα,
στο οποίο αναγράφονται οι λόγοι για τους οποίους ο/η
υποψήφιος/α πληροί ή δεν πληροί τις προϋποθέσεις,
προκειμένου να γίνει δεκτός/η. Επιπρόσθετα, προτείνει
τον/την επιβλέποντα/ουσα, αν αυτός/η δεν έχει προταθεί
από τον/την υποψήφιο/α. Αν υπάρχουν περισσότεροι/
ες υποψήφιοι/ες για κάποιο θέμα, η επιτροπή οφείλει να
κατατάξει τους υποψήφιους, ανάλογα με τα προσόντα
τους που αφορούν στην εκπόνηση της διατριβής.
3. Η Συνέλευση του Τμήματος, συνεκτιμώντας το υπόμνημα της Τριμελούς Επιτροπής Αξιολόγησης και τη γνώ-
μη του προτεινόμενου επιβλέποντος (ο οποίος μπορεί
να παραστεί στη Συνέλευση ή να υποβάλει υπόμνημα
εφόσον δεν είναι μέλος της Συνέλευσης του Τμήματος),
εγκρίνει ή απορρίπτει αιτιολογημένα την αίτηση του/
της υποψηφίου/ας. Στην εγκριτική απόφαση της Συνέλευσης:
α) ορίζεται ο Επιβλέπων Καθηγητής της Διδακτορικής
Διατριβής,
β) ορίζονται τα υπόλοιπα μέλη της Τριμελούς Συμβουλευτικής Επιτροπής μετά από πρόταση του επιβλέπο-
ντος,
γ) εγκρίνεται ο τίτλος του θέματος της Διδακτορικής
Διατριβής που προτείνει ο επιβλέπων και ο οποίος μπορεί να εξειδικευτεί στη συνέχεια, σύμφωνα με την παρ. 8
του παρόντος άρθρου,
δ) ορίζεται η γλώσσα εκπόνησης και συγγραφής της
Διδακτορικής Διατριβής,
ε) ορίζονται (εφόσον κρίνεται απαραίτητο) τα μαθήματα που πρέπει να παρακολουθήσει ή/και να εξετα-
στεί ο υποψήφιος, σύμφωνα με το άρθρο 6.2, παρ. 8,
του Κανονισμού.
4. Με την παραπάνω εγκριτική απόφαση, ο/η αιτών/
ούσα θεωρείται υποψήφιος/α διδάκτορας του Τμήματος
Μηχανικών Τοπογραφίας και Γεωπληροφορικής.
5. Αναδιατύπωση ή εξειδίκευση του τίτλου της Διδακτορικής Διατριβής, μπορεί να πραγματοποιηθεί κατά
τη διάρκεια της εκπόνησης, μετά από τεκμηριωμένη εισήγηση της Τριμελούς Συμβουλευτικής Επιτροπής και
έγκριση της Συνέλευσης του Τμήματος. Το αίτημα αυτό
μπορεί να κατατεθεί μαζί με το αίτημα συγκρότησης της
Επταμελούς Εξεταστικής Επιτροπής. Σημαντική αλλαγή
του θέματος της υπό εκπόνησης Διδακτορικής Διατριβής, η οποία συνεπάγεται και ουσιαστική αλλαγή του τίτ-
λου της διατριβής, μπορεί να πραγματοποιηθεί μετά από
τεκμηριωμένη εισήγηση της Τριμελούς Συμβουλευτικής
Επιτροπής και έγκριση της Συνέλευσης του Τμήματος το
αργότερο τρία (3) εξάμηνα πριν την ολοκλήρωσή της.
Στην περίπτωση κατά την οποία η αλλαγή θέματος οδηγεί σε νέο επιστημονικό πεδίο ή γνωστικό αντικείμενο,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
ακολουθείται η διαδικασία του άρθρου 8 του παρόντα
Κανονισμού. Επίσης η Τριμελής Συμβουλευτική επιτροπή
μπορεί να αιτηθεί έγκαιρα στη Συνέλευση του Τμήματος
αλλαγή της γλώσσας συγγραφής της διατριβής.
Άρθρο 9
Επίβλεψη Διδακτορικής Διατριβής
1. Δικαίωμα επίβλεψης Διδακτορικών Διατριβών έχουν
οι Kαθηγητές κάθε βαθμίδας (α’ βαθμίδας, αναπληρωτές
και επίκουροι) του Τμήματος Μηχανικών Τοπογραφίας
και Γεωπληροφορικής του ΔΙΠΑΕ ή άλλου Α.Ε.Ι. ή ερευνητές Α’, Β’ ή Γ’ βαθμίδας από ερευνητικά κέντρα του
άρθρου 13Α του ν.4310/2014 (και τις προβλέψεις του
άρθρου 94 του ν. 4957/2022) συμπεριλαμβανομένων
των ερευνητικών κέντρων της Ακαδημίας Αθηνών και
του Ιδρύματος Ιατροβιολογικών Ερευνών της Ακαδημίας
Αθηνών.
2. Η Συνέλευση του Τμήματος αναθέτει στον/στην
προτεινόμενο/η επιβλέποντα/ουσα, σύμφωνα με την
παρ. 1 του άρθρου 94 του ν.4957/2022, την επίβλεψη της
Διδακτορικής Διατριβής και ορίζει Τριμελή Συμβουλευτική Επιτροπή, μέλος της οποίας είναι και ο/η επιβλέπων/
ουσα, με αρμοδιότητα να πλαισιώνει και να υποστηρίζει
την εκπόνηση και συγγραφή της. Στην Τριμελή Συμβουλευτική Επιτροπή τουλάχιστον ένα (1) μέλος της πρέπει
να είναι μέλος ΔΕΠ του Τμήματος Μηχανικών Τοπογραφίας και Γεωπληροφορικής.
3. Τα μέλη της Τριμελούς Συμβουλευτικής Επιτροπής,
μεταξύ των οποίων και ο/η επιβλέπων/ουσα, έχουν υποχρεωτικά είτε το ίδιο ή απόλυτα συναφές γνωστικό αντι-
κείμενο, είτε το ίδιο ή συναφές επιστημονικό, ερευνητικό
έργο με την προς εκπόνηση διδακτορική διατριβή, το
οποίο θα τεκμηριώνεται στην απόφαση της Συνέλευσης
του Τμήματος περί αποδοχής της πρότασης του υποψηφίου διδάκτορα και ορισμού Τριμελούς Επιτροπής.
Σε περίπτωση διαθεματικών Διδακτορικών θα πρέπει
η διαθεματική περιοχή να καλύπτεται από τα συναφή
γνωστικά πεδία των μελών της Τριμελούς Συμβουλευτικής Επιτροπής. Στη Τριμελή Συμβουλευτική Επιτροπή
μπορούν να συμμετέχουν ως μέλη: α) μέλη Διδακτικού
Ερευνητικού Προσωπικού (Δ.Ε.Π.) κάθε βαθμίδας του
Τμήματος, β) μέλη Δ.Ε.Π. κάθε βαθμίδας άλλων Τμημάτων του ΔΙΠΑΕ ή άλλου Α.Ε.Ι., γ) Ομότιμοι Καθηγητές
και αφυπηρετήσαντα μέλη Δ.Ε.Π., δ) Μέλη Διδακτικού
Ερευνητικού Προσωπικού σε Ανώτατα Στρατιωτικά
Εκπαιδευτικά Ιδρύματα και Ανώτατες Εκκλησιαστικές
Ακαδημίες, ε) Ερευνητές κάθε βαθμίδας που υπηρετούν
σε ερευνητικούς και τεχνολογικούς φορείς του άρθρου
13Α του ν.4310/2014, συμπεριλαμβανομένων της Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών και
Μεταλλευτικών Ερευνών (Ε.Α.Γ.Μ.Ε.) του άρθρου 25 του
ν. 4602/2019, εφόσον διαθέτει διδακτορικό δίπλωμα και
ερευνητική δραστηριότητα συναφή με το αντικείμενο
της διδακτορικής διατριβής, στ) Καθηγητές Ιδρυμάτων
της αλλοδαπής και ερευνητές ερευνητικών οργανισμών
της αλλοδαπής. Ο αριθμός των αφυπηρετησάντων μελών Δ.Ε.Π. που συμμετέχουν ως μέλη στην Τριμελή
Συμβουλευτική Επιτροπή δεν δύναται να υπερβαίνει
τον έναν (1). Η Τριμελής Συμβουλευτική Επιτροπή είναι
αρμόδια για την υποστήριξη του υποψήφιου διδάκτορα κατά τη διαδικασία εκπόνησης και συγγραφής της
διδακτορικής διατριβής και την παρακολούθηση της
προόδου της.
4. Ο επιβλέπων και τα μέλη της Τριμελούς Συμβουλευτικής Επιτροπής δεν δικαιούνται αμοιβής ή άλλης
αποζημίωσης για την υποστήριξη της εκπόνησης της
διδακτορικής διατριβής. Αν ο επιβλέπων ή κάποιο από τα
μέλη της Τριμελούς Συμβουλευτικής Επιτροπής, εκλείψει
ή αδυνατεί να εκπληρώσει τα καθήκοντά του, μετά από
αίτημα του ίδιου ή του υποψήφιου διδάκτορα, με απόφαση της Συνέλευσης του Τμήματος δύναται να ορίζεται
αντικαταστάτης του έως την ολοκλήρωση της εκπόνησης της διδακτορικής διατριβής. Αν ο επιβλέπων ή μέλος
της Τριμελούς Συμβουλευτικής Επιτροπής μετακινηθεί
σε άλλο Τμήμα του ΔΙΠΑΕ ή άλλου Ανώτατου Εκπαιδευτικού Ιδρύματος (Α.Ε.Ι.) ή αφυπηρετήσει, δύναται να
συνεχίσει να κατέχει την ιδιότητα του επιβλέποντος της
διδακτορικής διατριβής, εφόσον συναινεί, και ο τίτλος
απονέμεται από το ΔΙΠΑΕ. Κάθε μέλος ΔΕΠ του Τμήματος
Μηχανικών Τοπογραφίας και Γεωπληροφορικής μπορεί
να επιβλέπει μέχρι πέντε (5) το πολύ υποψήφιες/ους διδάκτορες ή το ανώτερο οκτώ (8) εφόσον τουλάχιστον
τρεις (3) περιπτώσεις αναφέρονται σε διατριβές με συνεπίβλεψη.
5. Αν για οποιονδήποτε λόγο ο/η επιβλέπων/ουσα
εκλείψει ή διαπιστωμένα αδυνατεί να εκτελέσει χρέη
επιβλέποντος/ουσας για μεγάλο χρονικό διάστημα, η
Συνέλευση του Τμήματος, εκτιμώντας τις περιστάσεις,
αναθέτει σε άλλον/η την επίβλεψη, σύμφωνα με όσα
ορίζονται στις προηγούμενες παραγράφους, κατόπιν
αίτησης του/της υποψήφιου/ας διδάκτορα με τη σύμφωνη γνώμη του/της νέου/ας προτεινόμενου/ης επιβλέ-
ποντος/ουσας, σύμφωνα με τις διατάξεις του άρθρου 97
το ν. 4957/2022. Σε διαφορετική περίπτωση, ένα από
τα άλλα δύο (2) μέλη της Τριμελούς Συμβουλευτικής
Επιτροπής αναλαμβάνουν χρέη επιβλέποντος/ουσας,
ακόμη και καθ’ υπέρβαση του μέγιστου αριθμού υποψήφιων διδακτόρων που επιβλέπουν.
6. Αν ο/η αρχικός/η επιβλέπων/ουσα μετακινηθεί σε
άλλο Α.Ε.Ι. ή Τμήμα του ΔΙΠΑΕ ή συνταξιοδοτηθεί, συνεχίζει να τελεί χρέη επιβλέποντος/ουσας των Διδακτορι-
κών Διατριβών που έχει αναλάβει εφόσον συναινεί, και
ο τίτλος απονέμεται από το ΔΙΠΑΕ, στο οποίο ανήκει το
Τμήμα Μηχανικών Τοπογραφίας και Γεωπληροφορικής,
όπου ξεκίνησε η εκπόνηση της Διδακτορικής Διατριβής.
7. Η Γραμματεία του Τμήματος οφείλει να αναρτήσει
στον διαδικτυακό τόπο του Τμήματος, στην ελληνική
και αγγλική γλώσσα, το όνομα του/της Υποψήφιου/ας
Διδάκτορα, τον τίτλο και περιληπτικό προσχέδιο/περίληψη της Διδακτορικής Διατριβής, το όνομα του/της επι-
βλέποντος/ουσας και των άλλων μελών της Τριμελούς
Συμβουλευτικής Επιτροπής.
8. Στις δημοσιεύσεις οι οποίες γίνονται στο πλαίσιο
της έρευνας της διδακτορικής διατριβής, θα πρέπει να
δηλώνεται από τον/την υποψήφιο/α, η διεύθυνση του
Τμήματος Μηχανικών Τοπογραφίας και ΓεωπληροφοριΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
κής. Ο/Η υποψήφιος/α μπορεί να κάνει σχετική αναφορά
στον Οργανισμό στον οποίο εργάζεται ή συνεργάζεται
κατά τη διάρκεια της εκπόνησης, στο κείμενο της δημοσίευσης.
Άρθρο 10
Εκπόνηση Διδακτορικής Διατριβής
με Συνεπίβλεψη
1. Το Τμήμα Μηχανικών Τοπογραφίας και Γεωπληροφορικής είναι δυνατό να συνεργάζεται, σύμφωνα με
όσα προβλέπονται στο άρθρο 94 του ν.4957/2022, με
Τμήματα ΑΕΙ της ημεδαπής, με ερευνητικά κέντρα και
ινστιτούτα του άρθρου 13Α του ν.4310/2014, συμπεριλαμβανομένων των ερευνητικών κέντρων της Ακαδημί-
ας Αθηνών και του Ιδρύματος Ιατροβιολογικών Ερευνών
της Ακαδημίας Αθηνών, για την εκπόνηση διατριβών με
συνεπίβλεψη. Τα σχετικά με τη διαδικασία εκπόνησης,
χορήγησης ενιαίου ή χωριστού τίτλου κ.ά., προβλέπονται
σε οικείο Ειδικό Πρωτόκολλο Συνεργασίας που καταρτίζεται.
2. Το Τμήμα Μηχανικών Τοπογραφίας και Γεωπληροφορικής είναι δυνατό επίσης να συνεργάζεται με ανα-
γνωρισμένα, ως ομοταγή Ιδρύματα ή ερευνητικά κέντρα και ινστιτούτα της αλλοδαπής για την εκπόνηση
διατριβών με συνεπίβλεψη. Τα σχετικά με τη διαδικασία
εκπόνησης, χορήγησης ενιαίου ή χωριστού τίτλου κ.ά.,
προβλέπονται σε οικείο Ειδικό Πρωτόκολλο Συνεργασίας που καταρτίζεται σύμφωνα με όσα ορίζει απόφαση
του Υπουργού Παιδείας, Έρευνας και Θρησκευμάτων με
αριθμό 41931/Ζ1/13-3-2018 (Β’ 972).
Άρθρο 11
Διαδικασία Εκπόνησης
1. Η Τριμελής Συμβουλευτική Επιτροπή συνεργάζεται
με τον/την υποψήφιο/α διδάκτορα, τον καθοδηγεί, τον
εκπαιδεύει και παρακολουθεί την εκπόνηση της διδακτορικής διατριβής σε όλα τα διαδοχικά στάδιά της. Στην
περίπτωση που παρουσιαστούν σοβαρά προβλήματα
στην εκπόνηση της Διδακτορικής Διατριβής η Τριμελής
Συμβουλευτική Επιτροπή ενημερώνει τη Συνέλευση του
Τμήματος, η οποία αποφασίζει τα συγκεκριμένα μέτρα
που πρέπει να ληφθούν.
2. Ο/Η υποψήφιος/α διδάκτορας, κατ’ έτος, εντός διμήνου από την ημερομηνία που αντιστοιχεί στην ημερο-
μηνία ανάληψης της διδακτορικής διατριβής, παρουσιάζει προφορικά ενώπιον της Τριμελούς Συμβουλευτικής
Επιτροπής και υποβάλλει εγγράφως σε αυτή, αναλυτικό
υπόμνημα, σχετικά με την πρόοδο της Διδακτορικής του
Διατριβής.
3. Η έκθεση προόδου της Τριμελούς Συμβουλευτικής
Επιτροπής ακολουθεί την κατάθεση του υπομνήματος
του ΥΔ και κατατίθεται στη Γραμματεία του Τμήματος
εντός διμήνου, από την ημερομηνία παρουσίασης της
προόδου του/της Υ.Δ. Δεν υπάρχει υποχρέωση κατάθεσης του αναλυτικού υπομνήματος και της έκθεσης
προόδου αν δεν έχουν παρέλθει τουλάχιστον 6 μήνες
από την έναρξη της Διδακτορικής Διατριβής. Η έκθεση
περιγράφει συνοπτικά την ερευνητική δραστηριότητα
του υποψήφιου κατά το προηγούμενο έτος, τις συμμετοχές του σε ημερίδες ή συνέδρια, τις δημοσιεύσεις του
και ότι άλλο κρίνεται απαραίτητο ή ορίζεται από τη Συνέλευση του Τμήματος. Με βάση τα παραπάνω θα πρέπει
η Τριμελής Συμβουλευτική Επιτροπή να διαπιστώνει με
σαφήνεια, τη θετική ή αρνητική πρόοδο του/της υποψήφιου/ας (θετική ή αρνητική έκθεση, αντίστοιχα).
4. Αντίγραφο του υπομνήματος, καθώς και σχόλια επ’
αυτού από τον/την επιβλέποντα/ουσα ή την Τριμελή
Συμβουλευτική Επιτροπή και της έκθεσης προόδου της
επιτροπής, καταχωρούνται στον ατομικό φάκελο του/
της υποψηφίου/ας διδάκτορα. Η υποβολή του υπομνήματος επέχει θέση ανανέωσης εγγραφής του Υποψηφίου
Διδάκτορα ανά ακαδημαϊκό έτος.
5. Σε περίπτωση εκπρόθεσμης κατάθεσης της έκθεσης
προόδου, αυτή θα γίνεται δεκτή μόνο με απόφαση της
Συνέλευσης του Τμήματος και βάσει τεκμηριωμένης αιτιολόγησης από την Τριμελή Συμβουλευτική Επιτροπή.
Παράλειψη κατάθεσης της έκθεσης μετά την πάροδο
ενός έτους από την ημερομηνία υποχρέωσης κατάθεσης,
δεν θα γίνεται δεκτή και θα ισοδυναμεί με κατάθεση αρνητικής έκθεσης, εκτός εάν αποφασίσει διαφορετικά η
Συνέλευση του Τμήματος, μετά από τεκμηριωμένη γραπτή εισήγηση και αίτημα της Τριμελούς Συμβουλευτικής
Επιτροπής.
Άρθρο 11Α
Βιομηχανικά Διδακτορικά
1. Υποψήφιοι που πληρούν τις προϋποθέσεις εγγραφής σε προγράμματα διδακτορικών σπουδών δύνανται
να υποβάλουν αίτηση για την εκπόνηση διδακτορικής
διατριβής σε συνεργασία με επιχείρηση ή βιομηχανία,
που εδρεύει ή παράρτημά της λειτουργεί στην ημεδαπή,
η οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή ερευνητικών
αποτελεσμάτων για την παραγωγή καινοτόμων προϊόντων ή υπηρεσιών.
2. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την καθοδήγηση του υποψήφιου
διδάκτορα. Ο εκπρόσωπος της επιχείρησης ή βιομηχανίας δύναται να συμμετέχει, χωρίς δικαίωμα ψήφου, στις
συνεδριάσεις της τριμελούς συμβουλευτικής επιτροπής
και στην επταμελή εξεταστική επιτροπή, εκφράζοντας
τις απόψεις του.
3. Με πρωτόκολλο συνεργασίας μεταξύ του Ανώτατου
Εκπαιδευτικού Ιδρύματος (Α.Ε.Ι.), της συνεργαζόμενης
επιχείρησης ή βιομηχανίας και του υποψήφιου διδάκτορα, το οποίο εγκρίνεται από τη Σύγκλητο του ΔΙ.ΠΑ.Ε.,
κατόπιν εισήγησης του Τμήματος, καθορίζονται οι ειδικότεροι όροι συνεργασίας για την εκπόνηση διδακτορι-
κής διατριβής στην επιχείρηση ή τη βιομηχανία και την
εξαγωγή των ερευνητικών αποτελεσμάτων, τη χρήση
υποδομών του εξοπλισμού του ΔΙ.ΠΑ.Ε., αν η έρευνα διεξάγεται εντός του ΔΙ.ΠΑ.Ε., τις υποχρεώσεις και τα δικαιώ-
ματα κάθε συμβαλλόμενου μέρους, συμπεριλαμβανομένου του καθορισμού των δικαιωμάτων πνευματικής και
βιομηχανικής ιδιοκτησίας επί του έργου που διεξάγεται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
κατά τη διάρκεια εκπόνησης της διδακτορικής διατριβής,
καθώς και ζητήματα κατοχύρωσης διπλωμάτων ευρεσιτεχνίας σε περίπτωση που προκύψουν εφευρέσεις που
επιδέχονται κατοχύρωσης κατά τη διάρκεια εκπόνησης
της διδακτορικής διατριβής, σε συμμόρφωση προς τον
Κανονισμό Μεταφοράς Τεχνολογίας του ΔΙΠΑΕ, όπως
εκάστοτε ισχύει.
4. Κατά τη διάρκεια εκπόνησης της διδακτορικής διατριβής ο υποψήφιος διδάκτορας δύναται να διεξάγει, εν
όλω ή εν μέρει, την ερευνητική του δραστηριότητα σε
χώρους της επιχείρησης ή βιομηχανίας, μετά από σύμφωνη γνώμη της Τριμελούς Συμβουλευτικής Επιτροπής,
υπό την προϋπόθεση ότι εξασφαλίζονται η υποστήριξη
και η καθοδήγηση από τον επιβλέποντα και εφαρμόζονται οι διατάξεις του εσωτερικού κανονισμού λειτουρ-
γίας του Α.Ε.Ι. και του εσωτερικού κανονισμού του προγράμματος σπουδών.
5. Οι υποψήφιοι διδάκτορες έχουν όλα τα δικαιώματα
και τις υποχρεώσεις, συμπεριλαμβανομένης της υποβολής προόδων, που προβλέπονται από τον εσωτερικό
κανονισμό του Α.Ε.Ι. και τον εσωτερικό κανονισμό του
προγράμματος διδακτορικών σπουδών του Τμήματος.
6. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότησης
πραγματοποιείται μέσω του Ειδικού Λογαριασμού Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε.. Ο Επιστημονικός
Υπεύθυνος του έργου/προγράμματος καθορίζεται με το
πρωτόκολλο συνεργασίας που αναφέρεται στην παρ. 3.
7. Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
υπολογίζονται επί του κατώτατου μισθού, βαρύνει τη
συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής χρηματοδοτείται μέσω
της επιχείρησης ή της βιομηχανίας για την εκτέλεση
έργου/προγράμματος μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.), οπότε οι ασφαλιστικές εισφορές δύνανται να βαρύνουν τον προϋπολογισμό του
χρηματοδοτούμενου έργου/προγράμματος του Ε.Λ.Κ.Ε.
8. Η εκπόνηση βιομηχανικού διδακτορικού σύμφωνα
με το παρόν άρθρο δύναται να χρηματοδοτείται από
πόρους του Ταμείου Ανάκαμψης και Ανθεκτικότητας και
επιχειρήσεις ή βιομηχανίες, που εδρεύουν ή λειτουργούν
παράρτημα στην ημεδαπή. Τα ειδικότερα ζητήματα σχετικά με την εκπόνηση βιομηχανικών διδακτορικών που
χρηματοδοτούνται από πόρους του Ταμείου Ανάκαμψης
και Ανθεκτικότητας καθορίζονται με κοινή απόφαση των
Υπουργών Οικονομικών και Παιδείας και Θρησκευμάτων.
9. Αναλόγως του αντικειμένου της υπό εκπόνηση διδακτορικής διατριβής, επιλαμβάνεται σχετικά η Επιτροπή
Ηθικής και Δεοντολογίας.
Άρθρο 12
Διαδικασία Δημόσιας Υποστήριξης
και Αξιολόγηση Διδακτορικής Διατριβής
1. Μετά την ολοκλήρωση της ερευνητικής εργασίας,
ο/η Υ.Δ. υποβάλλει αίτηση στην Τριμελή Συμβουλευτική
Επιτροπή, δια της Γραμματείας, για δημόσια υποστήριξη
και αξιολόγησή της, έχοντας προηγουμένως παρουσιάσει τα κύρια αποτελέσματα της διατριβής του ενώπιον
της Τ.Σ.Ε. Ειδικότερα, δέκα (10) τουλάχιστον ημέρες πριν
από την ημερομηνία πραγματοποίησης της πιο πάνω
παρουσίασης, ο/η Υ.Δ. οφείλει να παραδώσει σε όλα
τα μέλη της Τ.Σ.Ε.: (α) γραπτή έκθεση, η οποία θα περιλαμβάνει αναλυτική περιγραφή της κατάστασης της
επιστήμης, των πρωτότυπων αποτελεσμάτων και της
συμβολής της διατριβής στην επιστημονική περιοχή που
πραγματεύεται και (β) ειδικό βιογραφικό σημείωμα, το
οποίο θα περιλαμβάνει: (i) τους τίτλους των μεταπτυχιακών μαθημάτων που παρακολούθησε επιτυχώς (εφόσον
αυτό αποτελούσε υποχρέωσή του/της), (ii) περιγραφή
ενδεχόμενης συμμετοχής του/της Υ.Δ. στην εκπαιδευτική
διαδικασία του Τμήματος και σε ερευνητικά προγράμματα και (iii) κατάλογο των δημοσιεύσεων του/της Υ.Δ.
σε επιστημονικά περιοδικά και σε συνέδρια. Μετά το
πέρας της πιο πάνω παρουσίασης, ακολουθεί υποβολή
σχετικών ερωτήσεων προς τον/την Υ.Δ. με σκοπό να διακριβωθεί η επάρκεια του έργου που έχει εκτελέσει στα
πλαίσια της διατριβής του/της.
2. Η Τριμελής Συμβουλευτική Επιτροπή, αποφασίζει
την έγκριση ή την αιτιολογημένη απόρριψη της αίτησης.
Εφόσον αυτή εγκριθεί, συντάσσει αναλυτική Εισηγητική
Έκθεση και την υποβάλλει στον Πρόεδρο του Τμήματος.
Στην Εισηγητική Έκθεση αποτυπώνεται συνοπτικά το
ερευνητικό μέρος της διατριβής, οι σημαντικότερες δραστηριότητες και επιτεύγματα του/της υποψηφίου/φίας
κατά τη διάρκεια εκπόνησης της διδακτορικής διατριβής και προτείνεται ο ορισμός Επταμελούς Εξεταστικής
Επιτροπής για τον/την υποψήφιο/φιας διδάκτορα. Εάν
η Τριμελής Συμβουλευτική Επιτροπή δεν εγκρίνει την
αίτηση του/της υποψηφίου/φιας διδάκτορα, παρέχει
αναλυτικές επιστημονικές παρατηρήσεις και προτάσεις
για βελτιώσεις, καθώς και χρονοδιάγραμμα υλοποίησης.
3. Η Συνέλευση του Τμήματος, μετά την κατάθεση της
Εισηγητικής Έκθεσης της Τριμελούς Συμβουλευτικής
Επιτροπής, ορίζει Επταμελή Εξεταστική Επιτροπή για
την αξιολόγηση της Διδακτορικής Διατριβής του/της
υποψήφιου/ας διδάκτορα. Σε αυτή μετέχουν τα μέλη
της Τριμελούς Συμβουλευτικής Επιτροπής και τέσσερα
επιπλέον μέλη, που πληρούν τα κριτήρια του άρθρου
94 παρ. 1 του ν. 4957/2022 και έχουν την ίδια ή συναφή
ειδικότητα με τον επιστημονικό πεδίο της Διδακτορικής
Διατριβής. Η Τριμελής Συμβουλευτική Επιτροπή έχει δικαίωμα πρότασης των μελών της Επταμελούς Εξεταστι-
κής Επιτροπής.
4. Προκειμένου να συγκροτηθεί η Επταμελής Εξεταστική Επιτροπή, τα αφυπηρετήσαντα μέλη της Τριμε-
λούς Συμβουλευτικής Επιτροπής αντικαθίστανται από
νέα μέλη που πληρούν τα κριτήρια του άρθρου 94 του
ν.4957/2022. Ο Επιβλέπων Καθηγητής της διατριβής, ορίζεται ως Πρόεδρος της επταμελούς εξεταστικής επιτρο-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
πής, εκτός και εάν αποφασίσει διαφορετικά η Συνέλευση
του Τμήματος. Τα αφυπηρετήσαντα μέλη δικαιούνται να
παρευρεθούν στη διαδικασία δημόσιας παρουσίασης
και αξιολόγησης με δικαίωμα λόγου, χωρίς όμως δικαίωμα ψήφου. Καθηγητές οι οποίοι βρίσκονται σε άδεια,
δύνανται να συμμετέχουν ως μέλη της Επταμελούς Εξεταστικής Επιτροπής. Στην επταμελή εξεταστική επιτροπή
μετέχουν: (α) τα μέλη της τριμελούς συμβουλευτικής
επιτροπής, εφόσον πληρούν τα οριζόμενα κριτήρια από
την νομοθεσία, και (β) τουλάχιστον τέσσερα επιπλέον
μέλη, που πρέπει να πληρούν τα οριζόμενα κριτήρια από
την νομοθεσία. Κατ’ ελάχιστον τέσσερα (4) από τα επτά
(7) μέλη της εξεταστικής επιτροπής είναι μέλη Διδακτικού Ερευνητικού Προσωπικού που ανήκουν στο ΔΙΠΑΕ.
5. Μετά τον ορισμό της Επταμελούς Εξεταστικής Επιτροπής από τη Συνέλευση του Τμήματος, ο επιβλέπων
ορίζει την ημερομηνία, την ώρα και τον τόπο της δημόσιας υποστήριξης της διατριβής, σε συνεννόηση με τα
μέλη της Επταμελούς Εξεταστικής Επιτροπής και τη γνωστοποιεί στον υποψήφιο και στη Γραμματεία του Τμήμα-
τος, η οποία αναρτά σχετική ανακοίνωση στο δικτυακό
τόπο του Τμήματος και ενημερώνει τους καθηγητές του
Τμήματος. Ο Υ.Δ. οφείλει να παραδώσει αντίγραφα της
διδακτορικής διατριβής, σε όλα τα μέλη της Επταμελούς
Εξεταστικής Επιτροπής, τουλάχιστον είκοσι (20) μέρες
πριν την ημερομηνία εξέτασης. Το αντίγραφο μπορεί
να είναι σε ψηφιακή μορφή ή έντυπη ανάλογα με την
επιθυμία του μέλους της επιτροπής.
6. Μετά την ολοκλήρωση της συγγραφής της διδακτορικής διατριβής, και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο υποψήφιος διδάκτορας υποβάλλει αίτημα δημόσιας υποστήριξης αυτής
σύμφωνα με όσα ορίζονται στον κανονισμό διδακτορικών σπουδών. Μετά από έγγραφη θετική εισήγηση
της τριμελούς συμβουλευτικής επιτροπής προς τη Συνέλευση του Τμήματος, η Συνέλευση ορίζει, με απόφασή
της, επταμελή εξεταστική επιτροπή για την κρίση και
την αξιολόγηση της διδακτορικής διατριβής. Προϋπόθεση για τον ορισμό της επταμελούς επιτροπής είναι
η συνυποβολή της αναφοράς του ειδικού λογισμικού
ελέγχου λογοκλοπής (ενδεικτικά Turnitin report ή αντίστοιχου), δυνάμει της οποίας προκύπτει ότι έλαβε χώρα
έλεγχος του κειμένου της διδακτορικής διατριβής μέσω
του ανωτέρω λογισμικού και τα αποτελέσματα ήταν ικανοποιητικά, με βάση τα διεθνώς αποδεκτά δεδομένα,
λαμβάνοντας υπόψη τις ήδη δημοσιευμένες εργασίες
του υποψηφίου.
7. Αν δεν κατατεθεί η εισήγηση της τριμελούς επιτροπής προς τη Συνέλευση του Τμήματος ή αν αυτή είναι
αρνητική, η διαδικασία δύναται να συνεχιστεί κατόπιν
αίτησης του υποψηφίου, σύμφωνα με όσα ορίζονται
στον Κανονισμό Διδακτορικών Σπουδών του Τμήματος.
8. Η εξέταση της διατριβής γίνεται το αργότερο εντός
90 ημερών από την ημερομηνία ορισμού της επταμελούς εξεταστικής επιτροπής από τη Συνέλευση του Τμή-
ματος και διαβίβασης της διατριβής στα μέλη της επιτροπής. Σε περίπτωση παρέλευσης αυτής της προθεσμίας η
επταμελής επιτροπή πρέπει να ορισθεί εκ νέου από τη
Συνέλευση του Τμήματος με εισήγηση του επιβλέποντα.
9. Η διδακτορική διατριβή υποστηρίζεται δημόσια
από τον υποψήφιο διδάκτορα σε χώρους του ΔΙ.ΠΑ.Ε.
ενώπιον της επταμελούς εξεταστικής επιτροπής, η οποία
υποβάλει ερωτήσεις προς τον υποψήφιο. Η συνεδρίαση για τη δημόσια υποστήριξη της διατριβής δύναται
να πραγματοποιηθεί και με τη χρήση μέσων τηλεδιάσκεψης, εφόσον δεν είναι δυνατή η φυσική παρουσία
όλων των μελών της εξεταστικής επιτροπής ή και του
υποψηφίου. Μετά από την ολοκλήρωση της υποστήριξης της διατριβής, η επταμελής εξεταστική επιτροπή
συνεδριάζει χωρίς την παρουσία τρίτων, αξιολογεί τη
διδακτορική διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην
επιστήμη και με βάση τα κριτήρια αυτά, εγκρίνει ή απορρίπτει την απονομή του διδακτορικού διπλώματος. Για
την απονομή του διδακτορικού διπλώματος απαιτείται η
σύμφωνη γνώμη και η θετική αξιολόγηση της διδακτορικής διατριβής από πέντε (5) τουλάχιστον μέλη. Η βαθμός
αποφασίζεται με απόλυτη πλειοψηφία των παρόντων
μελών. Σε περίπτωση ισοψηφίας υπερισχύει η ψήφος
του Προέδρου της Επταμελούς Εξεταστικής Επιτροπής.
Η συνεδρίαση και η όλη διαδικασία της εξέτασης συντονίζεται από τον επιβλέποντα. Η βαθμολόγηση της
εγκριθείσας διδακτορικής διατριβής γίνεται βάσει της
ακόλουθης κλίμακας:
- Άριστα με διάκριση (σε όλως εξαιρετικές περιπτώσεις
και μόνο με ομόφωνη απόφαση της Επταμελούς Εξεταστικής Επιτροπής).
- Άριστα.
- Λίαν Καλώς.
- Καλώς.
10. Η Διδακτορική Διατριβή υποστηρίζεται από τον/
την υποψήφιο/α διδάκτορα δημόσια, ενώπιον της Επταμελούς Εξεταστικής Επιτροπής με προφορική παρου-
σίαση διάρκειας περίπου 45 λεπτών. Με το πέρας της
παρουσίασης του υποψήφιου και με τη σύμφωνη γνώμη
της Επταμελούς Εξεταστικής Επιτροπής είναι δυνατό να
υποβληθούν ερωτήσεις από το ακροατήριο. Η διάρκεια
ερωτήσεων/απαντήσεων δεν μπορεί να υπερβαίνει συνολικά τα 15 λεπτά. Στη συνέχεια το ακροατήριο απο-
χωρεί και ο/η υποψήφιος/α απαντά σε ερωτήσεις των
μελών της Επταμελούς Εξεταστικής Επιτροπής. Η όλη
αυτή διαδικασία δεν επιτρέπεται να υπερβαίνει τις δυο
(2) ώρες. Στη συνέχεια ο/η υποψήφιος/α αποχωρεί και η
Επταμελής Εξεταστική Επιτροπή συσκέπτεται, χωρίς την
παρουσία τρίτων, αλλά μαζί με τα αφυπηρετήσαντα μέλη
της τριμελούς συμβουλευτικής επιτροπής, που αντικαταστάθηκαν και επιθυμούν να έχουν λόγο. Η βαθμός απο-
φασίζεται με απόλυτη πλειοψηφία των παρόντων μελών.
11. Η περάτωση της διδακτορικής διατριβής βεβαιώνεται με τη σύνταξη σχετικού Πρακτικού, το οποίο υπο-
γράφεται από όλα τα συμμετέχοντα στη διαδικασία της
αξιολόγησης της διατριβής μέλη της Επταμελούς Εξεταστικής Επιτροπής και διαβιβάζεται δια της Γραμματείας,
στη Συνέλευση του Τμήματος. Σε περίπτωση κατά την
οποία το πρακτικό απονομής διδακτορικού τίτλου φέρει
υπογραφές τεσσάρων μελών της Επταμελούς Επιτροπής,
πέμπτο δε μέλος έχει υπογράψει την Εισηγητική έκθεση,
ο τίτλος θεωρείται ότι έχει χορηγηθεί εγκύρως (άρθρο
39, παρ 18, του ν. 4186/2013).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
12. Η Επταμελής Εξεταστική Επιτροπή μπορεί να ζητήσει από τον/την υποψήφιο/α περιορισμένης έκτασης
βελτιώσεις στο κείμενο της διατριβής.
13. Σε περίπτωση μη έγκρισης της Δ.Δ. από την Επταμελή Εξεταστική Επιτροπή, μετά από απόφαση της
Συνέλευσης του Τμήματος, μπορεί να δοθεί η δυνατότητα στον/στην Υποψήφιο Διδάκτορα να παρουσιάσει
εκ νέου τη διατριβή του, σε εύλογο χρονικό διάστημα,
αφού λάβει υπόψη του τις υποδείξεις της Επταμελούς
Εξεταστικής Επιτροπής.
14. Ο υποψήφιος διδάκτορας θεωρείται κάτοχος του
Διδακτορικού Διπλώματος μετά την επιτυχή υποστήριξη
και αξιολόγηση της διδακτορικής του διατριβής.
15. Η καθομολόγηση των Διδακτόρων γίνεται παρουσία των πρυτανικών αρχών στα πλαίσια της καθομολό-
γησης των αποφοίτων πρώτου και δεύτερου κύκλου
σπουδών.
16. Ιδρυματικό αποθετήριο: Οι εγκεκριμένες διδακτορικές διατριβές, μετά το πέρας των ενδεχομένων
διορθώσεων που προτείνονται από τις εξεταστικές επιτροπές, κατατίθενται από τους διδακτορικούς φοιτητές
στη βιβλιοθήκη σε δύο αντίτυπα, ένα (1) βιβλιοδετημένο
έντυπο και ένα (1) αντίτυπο σε ηλεκτρονική μορφή. Η
Γραμματεία του τμήματος δεν ολοκληρώνει τα στάδια
της απόδοσης του αντίστοιχου ακαδημαϊκού τίτλου, αν
προηγουμένως δεν λαμβάνει από τους υποψηφίους,
βεβαίωση κατάθεσης της διδακτορικής διατριβής από
τη Βιβλιοθήκη του ιδρύματος και το Γενικό Μητρώο Διδακτορικών Σπουδών του ΔΙΠΑΕ.
Κέντρο Τεκμηρίωσης: Σύμφωνα με το άρθρο 70 του
ν. 1566/1985, μετά την έγκριση της διδακτορικής διατριβής και προκειμένου να χορηγηθεί το έγγραφο του
τίτλου του διδάκτορα απαιτείται η συμπλήρωση από τον
διδάκτορα ειδικού εντύπου του Κέντρου Τεκμηρίωσης
(Κ.Τ.) του Εθνικού Ιδρύματος Ερευνών (Ε.Ι.Ε.) με περίληψη
της διατριβής και επιστημονικά στοιχεία που αφορούν το
περιεχόμενό της. Τα έντυπα αυτά καθώς και ένα αντίγραφο της διδακτορικής διατριβής το Τμήμα που χορηγεί
τον διδακτορικό τίτλο υποχρεούται να αποστέλλει στο
Κ.Τ. του Ε.Ι.Ε. για την ενημέρωση του εθνικού αρχείου
των ελληνικών διδακτορικών διατριβών.
17. Μετά την έγκριση της Διδακτορικής Διατριβής, ο
Υποψήφιος Διδάκτορας οφείλει να καταθέσει στη Γραμματεία του Τμήματος ένα αντίτυπο της τελικής έκδοσης
της διατριβής σε έντυπη μορφή (για το Εθνικό Κέντρο
Τεκμηρίωσης - Εθνικό Αρχείο Διδακτορικών Διατριβών)
και δύο αντίτυπα σε ψηφιακό μέσο (π.χ. CD/DVD) (ένα
για το Εθνικό Κέντρο Τεκμηρίωσης - Εθνικό Αρχείο Διδακτορικών Διατριβών, και ένα για τη Βιβλιοθήκη του
Τμήματος). Η κατάθεση των Δ.Δ. στο Ε.Α.Δ.Δ. του Ε.Κ.Τ.
είναι υποχρεωτική. Επίσης οφείλει να καταθέσει ο ίδιος
ένα αντίτυπο της τελικής έκδοσης της διατριβής σε έντυπη μορφή και ένα σε ψηφιακή μορφή στην Κεντρική
Βιβλιοθήκη του ΔΙ.ΠΑ.Ε.
18. Η διδακτορική διατριβή, εφόσον γράφεται στην
ελληνική γλώσσα, πρέπει να περιέχει σύντομη περίληψη
στην αγγλική γλώσσα. Η διδακτορική διατριβή, εφόσον
γράφεται σε γλώσσα διάφορη της Ελληνικής, πρέπει να
συνοδεύεται από:
α) Εκτεταμένη περίληψη στην ελληνική γλώσσα, η
οποία να περιγράφει επαρκώς το αντικείμενο της διατριβής, καλύπτοντας όλα τα αντίστοιχα κεφάλαια.
β) Λεξικό αντιστοίχισης των τεχνικών όρων που χρησιμοποιούνται στο κείμενο της διατριβής με τους αντί-
στοιχους ελληνικούς όρους.
19. Η Βιβλιοθήκη εκδίδει βεβαίωση παραλαβής της
διατριβής και βεβαίωση ότι δεν οφείλονται βιβλία που
είχε δανειστεί ο/η υποψήφιος/α. Η βεβαίωση της Βιβλιοθήκης και το πρακτικό της Επταμελούς Εξεταστικής
Επιτροπής κατατίθενται στην Γραμματεία του Τμήματος Μηχανικών Τοπογραφίας και Γεωπληροφορικής. Με
την ολοκλήρωση της παραπάνω διαδικασίας, η Γραμματεία του Τμήματος Μηχανικών Τοπογραφίας και Γεω-
πληροφορικής μπορεί να χορηγεί πιστοποιητικό, με το
οποίο βεβαιώνεται η επιτυχής περάτωση της εκπόνησης
της διδακτορικής διατριβής και της δοκιμασίας του/της
υποψήφιου.
Άρθρο 13
Αναγόρευση και Καθομολόγηση Διδακτόρων
1. Η Συνέλευση αναγορεύει και καθομολογεί τον/την
υποψήφιο/α διδάκτορα σε δημόσια Συνεδρίαση του
Τμήματος, παρουσία του/της υποψήφιου/ας Διδάκτορα.
Ο Πρόεδρος του Τμήματος θέτει υπόψη του Σώματος το
πρακτικό, που πιστοποιεί την επιτυχή ολοκλήρωση της
διαδικασίας προφορικής παρουσίασης και αξιολόγησης
της Διδακτορικής Διατριβής και ακολουθεί η αναγόρευση και καθομολόγηση του/της υποψηφίου/ας σε Διδά-
κτορα του Τμήματος. Στη Συνεδρίαση παρίσταται ο/η
Πρύτανης ή ο/η Αντιπρύτανης, ενώ μπορεί να παρίσταται
και ο/η Κοσμήτορας.
2. Η τελετή αναγόρευσης και καθομολόγησης, καθώς
και ο τύπος του Διδακτορικού Διπλώματος του/της Διδάκτορος ακολουθεί τα Πρότυπα σχετικών Αποφάσεων
της Συγκλήτου του ΔΙΠΑΕ. Η τελετή διενεργείται τρεις (3)
φορές ανά ακαδημαϊκό έτος με απόφαση του Προέδρου
του Τμήματος. Ο/Η υποψήφιος/α διδάκτορας, πριν από
την αναγόρευση και καθομολόγησή του/της από την
Συνέλευση του Τμήματος, μπορεί να αιτηθεί χορήγηση
Βεβαίωσης Επιτυχούς Αποπεράτωσης.
3. Στον/στην Διδάκτορα χορηγείται Αντίγραφο Διδακτορικού Διπλώματος. Το Διδακτορικό Δίπλωμα (μεμ-
βράνη), υπογράφεται από τον/την Πρύτανη και τον/
την Πρόεδρο του Τμήματος και φέρει τη σφραγίδα του
ΔΙΠΑΕ.
Άρθρο 14
Έκθεση Προόδου
Η Τριμελής Συμβουλευτική Επιτροπή σε συνεργασία
με τον υποψήφιο/α διδάκτορα υποβάλλει στο τέλος
Οκτωβρίου κάθε ημερολογιακού έτους, αφού συμπληρωθεί ένας χρόνος από τον ορισμό της Τριμελούς Συμ-
βουλευτικής Επιτροπής, έκθεση προόδου με ευθύνη
του επιβλέποντα καθηγητή. Στην έκθεση προόδου ο/η
υποψήφιος/α παρουσιάζει τα πεπραγμένα κατά τη διάρκεια του έτους και την προβλεπόμενη πορεία του στο
επόμενο έτος ή έτη. Η έκθεση προόδου συνυπογράφεται
από τον επιβλέποντα και από τα άλλα δυο (2) μέλη της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
Συμβουλευτικής Επιτροπής και συμπεριλαμβάνονται σε
αυτή τυχόν δικά τους σχόλια, κατατίθεται στην Γραμματεία και εγκρίνεται από την Συνέλευση του Τμήματος.
Άρθρο 15
Λόγοι Διαγραφής
1. Είναι δυνατή κατά νόμο η διαγραφή από τα Μητρώα τον Τμήματος Υποψήφιο/ας Διδάκτορα για λόγο
αναφερόμενο στην επιστημονική πρόοδο της διαδικασίας εκπόνησης της διατριβής του/της (π.χ. επί μακρόν
αδικαιολόγητη έλλειψη συνεργασίας με την Τριμελή
Συμβουλευτική Επιτροπή, αμέλεια, αδράνεια, έλλειψη
ενδιαφέροντος, κ.τ.λ. προκύπτουσα από τις ετήσιες εκθέσεις προόδου αυτής) ή για άλλο σπουδαίο λόγο (ΣΤΕ
5957/1995, 7μελούς, ΝΣΚ 166/2011, 294/2011, ΝΣΚ
237/2014), ο οποίος σε κάθε περίπτωση, πρέπει να αφορά στο πρόσωπο του/της Υποψήφιου/ας Διδάκτορα/ος
και να συνάπτεται με υπαίτια συμπεριφορά αυτού/ης.
2. Εφόσον δυο διαδοχικές εκθέσεις προόδου της Τριμελούς Επιτροπής είναι αρνητικές.
3. Αυτοδίκαια κατόπιν αιτήσεως του/της Υποψήφιου/
ας Διδάκτορα/ος.
4. Εάν ο/η υποψήφιος/α διδάκτορας, κατά τη διάρκεια
εκπόνησης ή παρουσίασης της Διδακτορικής Διατριβής
του/της, υποπέσει ανά πάσα στιγμή σε παράπτωμα που
εμπίπτει στο δίκαιο περί πνευματικής ιδιοκτησίας (Ν.
2121/93, όπως ισχύει) και υπόκειται στις ρυθμίσεις περί
εννόμου προστασίας, μπορεί να επιβληθούν κυρώσεις
κατόπιν απόφασης των αρμοδίων οργάνων, με βάση τις
κείμενες διατάξεις.
5. Ο/η Υποψήφιος/α Διδάκτορας διαγράφεται, κατόπιν απόφασης της Συνέλευσης του Τμήματος, όταν έχει
υπερβεί τον μέγιστο χρόνο ολοκλήρωσης της διατριβής
που έχει θεσπίσει το Τμήμα.
6. Οι υποψήφιοι/ες διδάκτορες διαγράφονται με απόφαση της Συνέλευσης του Τμήματος, και στις εξής πε-
ριπτώσεις:
α) αν δεν ανταποκρίνονται συστηματικά στις υποχρεώσεις που τους ανατίθενται, όπως η συμμετοχή σε δρα-
στηριότητες του Τμήματος, επιτήρηση εξετάσεων, κ.ά.
β) αν επί το πολύ δύο (2) ακαδημαϊκά έτη δεν καταθέσουν στην Γραμματεία του Τμήματος τις προβλεπόμενες
εκθέσεις προόδου.
γ) μετά από πρόταση του/της επιβλέποντος/ουσας
καθηγητή/τριας, εάν διαπιστωμένα έχει παρέλθει μεγάλο διάστημα χωρίς επικοινωνία και ενημέρωση για την
πρόοδο τους
7. Η διαγραφή αποφασίζεται από τη Συνέλευση του
Τμήματος μετά από εισήγηση της Τριμελούς Συμβουλευτικής Επιτροπής. Ο/Η υποψήφιος/α διδάκτορας έχει
δικαίωμα να παραστεί στη Συνέλευση, πριν την απόφαση διαγραφής και να εκθέσει τις απόψεις του/της ή να
υποβάλλει σχετικό υπόμνημα.
Άρθρο 16
Λογοκλοπή/Παράλειψη αναφοράς
σε χρησιμοποιηθείσα βιβλιογραφία/
Δεοντολογία
1. Καταθέτοντας οποιαδήποτε διδακτορική διατριβή,
ο/η υποψήφιος/α διδάκτορας υποχρεούται να αναφέρει
αν χρησιμοποίησε μερικώς ή πλήρως το έργο ή τις απόψεις άλλων. Η αντιγραφή θεωρείται σοβαρό ακαδημαϊκό
παράπτωμα. Λογοκλοπή θεωρείται η αντιγραφή εργασίας άλλου/ης, καθώς και η χρησιμοποίηση εργασίας άλ-
λου/ης δημοσιευμένης ή μη χωρίς τη δέουσα αναφορά.
Επίσης η παράθεση οποιουδήποτε υλικού τεκμηρίωσης,
ακόμη και από μελέτες ή έρευνες που συμμετείχε ο/η
υποψήφιος/α, χωρίς σχετική
αναφορά στοιχειοθετούν λογοκλοπή. Ειδικότερες περιπτώσεις που στοιχειοθετούν λογοκλοπή είναι στην αρ-
μοδιότητα της Επιτροπής Δεοντολογίας του Ιδρύματος.
Κάθε περίπτωση λογοκλοπής μπορεί να στοιχειοθετήσει
απόφαση της Συνέλευσης του Τμήματος για διαγραφή
του/της υποψήφιου/ας διδάκτορα.
2. Οποιοδήποτε παράπτωμα ή παράβαση της ακαδημαϊκής δεοντολογίας παραπέμπεται στη Συνέλευση
του Τμήματος και μπορεί να στοιχειοθετήσει διαγραφή
του/της υποψήφιου/ας. Ως παραβάσεις θεωρούνται και
τα παραπτώματα της λογοκλοπής και γενικότερα κάθε
παράβαση των διατάξεων περί πνευματικής ιδιοκτησίας
από τον/την υποψήφιο/α διδάκτορα κατά τη συγγραφή
εργασιών προς δημοσίευση και ότι άλλο προβλέπεται
στο π.δ. 160/2008, άρθρο 23 και σε κάθε κείμενη σχετική
νομοθεσία.
Άρθρο 17
Σεμινάριο υποψήφιων διδακτόρων
Καθίσταται υποχρεωτική παρακολούθηση από όλους
τους υποψήφιους διδάκτορες ενός ειδικού Σεμιναρίου
Μεθοδολογίας Έρευνας και Συγγραφής Διδακτορικής
Διατριβής. Το Σεμινάριο Μεθοδολογίας Έρευνας και Συγγραφής Διδακτορικής Διατριβής θα διοργανώνεται, είτε
σε επίπεδο Σχολής (με σύμπραξη όλων των Τμημάτων
της σχολής), είτε από κοινού από Σχολές με συναφή γνωστικά πεδία. Σκοπός του σεμιναρίου είναι η εξοικείωση
των υποψηφίων με τις μεθόδους και το τρόπο έρευνας
και συγγραφής μίας διατριβής και έχει ως στόχο την αρτιότερη δυνατή εκπόνησή της.
Άρθρο 18
Πνευματικά Δικαιώματα
Τα πνευματικά δικαιώματα της Διδακτορικής Διατριβής ανήκουν στον/στην διδάκτορα και προστατεύονται
με τον ν. 2121/1993: «Πνευματική ιδιοκτησία, συγγενή
δικαιώματα πολιτιστικά», όπως ισχύει και από κάθε
άλλη σχετική επίκαιρη νομοθεσία. Τα πνευματικά δικαιώματα των δημοσιευμένων ή όχι αποτελεσμάτων της
διατριβής, εφόσον αυτή αποτελεί προϊόν συνεργασίας
του υποψήφιου/ας διδάκτορα με τον επιβλέποντα ή τα
μέλη της Τριμελούς Συμβουλευτικής Επιτροπής ή άλλους
επιστήμονες, ανήκουν και στα συνεργαζόμενα φυσικά
πρόσωπα, σύμφωνα με την επιστημονική δεοντολογία.
Τα φυσικά αυτά πρόσωπα έχουν και τα πνευματικά δικαιώματα των δημοσιευμένων αποτελεσμάτων της δια-
τριβής σε επιστημονικά περιοδικά. Επίσης, τα πιθανά δικαιώματα ευρεσιτεχνίας ή εμπορικής εκμετάλλευσης της
διατριβής, προστατεύονται από τον ν. 2121/1993 περί
πνευματικής ιδιοκτησίας και ανήκουν στο διδάκτορα,
στον επιβλέποντα και στα μέλη της Τριμελούς ΣυμβουΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 444/23.01.2024
λευτικής Επιτροπής, καθώς και στο Τμήμα Μηχανικών
Τοπογραφίας και Γεωπληροφορικής του ΔΙ.ΠΑ.Ε.
Άρθρο 19
Τηρούμενα Αρχεία Μητρώα Υποψηφίων Διδακτόρων
1. Στη Γραμματεία του Τμήματος τηρείται ειδικό Μητρώο Υποψηφίων Διδακτόρων, στο οποίο καταγράφο-
νται για κάθε Υποψήφιο Διδάκτορα: α) το ονοματεπώνυμο και όνομα πατρός, β) το Τμήμα ή τα Τμήματα σε
περίπτωση συνεπίβλεψης από μέλη ΔΕΠ διαφορετικών
Τμημάτων, στο οποίο εκπονείται η διδακτορική διατριβή,
γ) ο τίτλος της διδακτορικής διατριβής, δ) η ημερομηνία έναρξης της διδακτορικής διατριβής, ε) ο Επιβλέπων
Καθηγητής και η ορισθείσα Τριμελής Συμβουλευτική
Επιτροπή, στ) η γλώσσα συγγραφής της διδακτορικής
διατριβής.
2. Είναι δυνατή η δημιουργία ηλεκτρονικής διατμηματικής πλατφόρμας, στην οποία θα τηρείται και επι-
καιροποιείται το ανωτέρω Μητρώο μεμονωμένα ή σε
συνδυασμό με το αντίστοιχο Μητρώο Μεταδιδακτόρων
Ερευνητών.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 17 Ιανουαρίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ

[Source: 20240200444.pdf | Tokens: 54841]